Store Norske Spitsbergen Kulkompani

Store Norske Spitsbergen Kulkompani AS (vanligvis kalt Store Norske) er et konsern heleiet av den norske stat med hovedkontor i Longyearbyen, stiftet i 1916 etter oppkjøpet av det amerikanske Arctic Coal Company (ACC). Gruve 7 ble stengt i 2025 og med det ble det slutt på kullutvinningen på Svalbard. 

Administrerende direktør er Rune Olav Midtgaard, utdannet ved NHH, han tok over etter Jan Morten Ertsaas i 2023. 

Konsernets hovedvirksomhet har historisk vært kullgruvedrift på Svalbard, men selskapet har også betydelig aktivitet innen eiendomsforvaltning- og utvikling i Longyearbyen og innen arktisk logistikk gjennom datterselskapet Pole Position Logistics AS. Utvinning av kull skjer i regi av datterselskapet Store Norske Spitsbergen Grubekompani AS. 

Store Norske Spitsbergen Kulkompani forvalter store deler av Den Norske Stats grunneiendommer på Spitsbergen. Selskapet eier betydelig bygningsmasse i Longyearbyen, hvorav ca 1/3-del av boligene i byen.

Selskapet utvinner årlig ca 100.000 tonn kull fra Gruve 7 beliggende innerst i Adventdalen, hvorav ca 25 % benyttes til lokal energiproduksjon for Longyearbyen. Den historisk største gruven er Svea Nord, beliggende innerst i Van Mijen-fjorden om lag 45 kilometer sør for Longyearbyen. Årsproduksjonen fra Svea Nord har vært opp mot 4 millioner tonn steinkull. Produksjonen i Svea Nord ble lagt i driftshvile i 2016 for en periode på inntil 3 år. 

Store Norske Spitsbergen Kulkompani arbeider nå med å gjøre bosetningen ved Svea tilgjengelig for forskere og reiselivsbedriftene i Longyearbyen. Selskapet har også åpnet gamle Gruve 3, beliggende ved flyplassen i Longyearbyen, for omvisninger av turister.

Store Norske Spitsbergen Kulkompani og datterselskaper har ca 140 ansatte, og genererer med egen og avledet virksomhet en betydelig del av årsverkene i Longyearbyen. 

 Lunckefjellet 

Svea Nord ble drevet frem til 2016. I arbeidet med å finne en ny gruve begynte Store Norske i 2005 å kartlegge kullforekomster i Lunckefjellet, som ligger 2 kilometer nord for Svea Nord. I 2008 sendte selskapet forhåndsmelding til Sysselmannen på Svalbard om at de ønsker å starte gruvedrift der, med driftsperiode anslått fra 2013 til 2018, og påfølgende naturmiljørestaurering forventet ferdig i 2019.Regjeringen. Godkjenning av ny gruve i Lunckefjell [WB]. 22. desember 2011. I regjeringen var det imidlertid uenighet om fortsatt kullgruvedrift på Svalbard for forenelig med Norges klimapolitikk, og en periode hersket det usikkerhet om hvorvidt søknaden til Miljøverndepartementet ville gå gjennom. 22. desember 2011 fikk selskapet allikevel klarsignal for oppstart av den nye gruven. Gruven i Lunckefjell åpnet i 2014 etter investeringer på om lag 1 milliard norske kroner. I 2015 ble produksjonen foreløpig innstilt på grunn av krevende markedsforhold. Gruven i Lunckefjell er nå omfattet av driftshvilen for gruven i Svea Nord.

Ledelse

 Administrerende direktør 
 1945–1946 Joakim Lindholm/Trygve Brodtkorb

 1946–1956 Trygve Brodtkorb
 1956–1966 Atle Gadd Bjørkum
 1966–1978 Ole Mellerud
 1978–1979 Ole Mellerud/Ingvald Ohm
 1979–1987 Ingvald Ohm
 1988–1992 Gunnar Christiansen
 1993–1997 Atle Fornes
 1998 Atle Fornes/Robert Hermansen
 1999–2008 Robert Hermansen«Vedtar forelegg for korrupsjon» av Rune Endresen, Dagens Næringsliv, 2011-08-27, side 6
 2008 Robert Hermansen/Bjørn Arnestad
 2008–2011 Bjørn Arnestad
 2012–2014 Per Andersson
 2015-2018 Wenche Ravlo
 2018-2023 Jan Morten Ertsaas
 2023- Rune Midtgaard

 Vintersjefer 

 1916–1917 Kenneth Gilson
 1917–1918 Sigurd Westby
 1918–1919 Sigurd Foss
 1919–1920 Sigurd Rudie
 1920–1921 Sigurd Westby
 1921–1922 Sigurd Foss
 1922–1923 Sigurd Westby
 1923–1925 Sigurd Foss
 1925–1927 Karl Bay
 1927–1929 Einar Sverdrup
 1929–1930 Gunnar Aasgaard
 1930–1933 Einar Sverdrup
 1933–1935 Joakim Lindholm
 1935–1937 Einar Sverdrup
 1937–1940 Joakim Lindholm
 1940–1941 Finn Boger
 1941–1941 Einar Sverdrup
 1942–1943 Joakim Lindholm
 1943–1944 Finn Boger/Joakim Lindholm
 1945–1946 Joakim Lindholm
 1946–1948 Finn Boger
 1948–1949 Trygve Brodtkorb
 1949–1950 Gunnar Løvaas
 1950–1955 Trygve Brodtkorb
 1955–1956 Knut Bryn Deinboll
 1956–1957 Atle Gadd Bjørkum
 1957–1959 Knut Bryn Deinboll
 1959–1960 Jørgen Blystad
 1960–1961 Knut Bryn Deinboll
 1961–1963 Jørgen Blystad
 1963–1966 Ole Mellerud
 1966–1970 Knut Ertsaas
 1970–1974 Per Brevik
 1974–1978 Gunnar Christiansen
 1978–1981 Per Brevik

Fra 1971/72 hadde stillingen betegnelsen verksdirektør.

Se også
Liste over Svalbards grunneiere

Referanser

Eksterne lenker


  Statsarkivet i Tromsø, arkivkatalog

Kategori:Kullselskaper
Kategori:Norske industriselskaper
Kategori:Norske statlige selskaper
Kategori:Selskaper på Svalbard
Kategori:Gruvedrift på Svalbard
Kategori:Etableringer i 1916